

Noraksts

Cēsu novada domes

sēde 20.06.2024.

protokols Nr.7, 29. punkts

LĒMUMS

Cēsīs, Cēsu novadā

20.06.2024. Nr.297

**Par Cēsu novada domes noteikumu**

 **“Kārtība, kādā tiek veikta rakšanas darbu atļauju izsniegšana Cēsu novada pašvaldības īpašumā vai valdījumā esošo ceļu un ielu zemes nodalījuma joslā” apstiprināšanu**

Ziņo J.Rozenbergs, domes priekšsēdētājs

Ar 2023. gada 1. janvāri spēku zaudēja 1994. gada 19. maija Likums “Par pašvaldībām”, kas paredzēja pašvaldību tiesības izdot saistošos noteikumus, paredzot administratīvo atbildību par to pārkāpšanu, par pašvaldības inženierkomunikāciju un transporta infrastruktūras aizsardzību, nosakot, ka šo jomu regulē būvniecību regulējoši normatīvie akti. Lai Cēsu novadā panāktu vienotu pieeju rakšanas darbu atļauju izsniegšanā, rakšanas darbu izpildes uzraudzības nodrošināšanā, kā arī garantijas noteikumu nodrošināšanā, ir nepieciešama iekšēja kārtība, kas nosaka atbildīgo darbinieku rīcību kopumu un nepieciešamo dokumentāciju, neatkarīgi no būvniecības procesā izvirzītajām prasībām.

Pamatojoties uz Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu, Cēsu novada Uzņēmējdarbības un attīstības komitejas 30.05.2024. atzinumu (protokols Nr.6) un Cēsu novada Finanšu komitejas 13.06.2024. atzinumu (protokols Nr.6), Cēsu novada dome, ar 16 balsīm - par (Andris Melbārdis , Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Ķipurs, Jānis Rozenbergs, Laimis Šāvējs) , pret nav, atturas nav, nolemj:

1. Apstiprināt Cēsu novada domes 2024.gada 20.jūnija noteikumus Nr.241 “Kārtība, kādā tiek veikta rakšanas darbu atļauju izsniegšana Cēsu novada pašvaldības īpašumā vai valdījumā esošo ceļu un ielu zemes nodalījuma joslā” saskaņā ar pielikumu;
2. Lēmuma izpildi uzdot Cēsu novada pašvaldības Īpašuma apsaimniekošanas pārvaldei un apvienību pārvaldēm;
3. Kontroli par lēmuma izpildi veikt Cēsu novada pašvaldības izpilddirektoram.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs

Cēsu novada Centrālās administrācijas

Administrācijas biroja sekretāre I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Cēsu novada domes

20.06.2024. lēmumam Nr.297

APSTIPRINĀTS

ar Cēsu novada domes

20.06.2024. lēmumu Nr.297

**Noteikumi**

 Cēsīs, Cēsu novadā

2024.gada 20. jūnijā Nr.241

**Kārtība, kādā tiek veikta rakšanas darbu atļauju izsniegšana Cēsu novada pašvaldības īpašumā vai valdījumā esošo ceļu un ielu zemes nodalījuma joslā**

*Izdoti saskaņā ar Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu*

**I. VISPĀRĪGIE JAUTĀJUMI**

1. Noteikumu (turpmāk – noteikumi) nosaka kārtību, kādā fiziskām un juridiskām personām (turpmāk - Personām) tiek izsniegta atļauja (slēgts līgums) veikt rakšanas darbus Cēsu novada pašvaldības (turpmāk - Pašvaldības) īpašumā vai valdījumā esošu ceļu un ielu (turpmāk - Autoceļu) zemes nodalījuma joslās veicot maģistrālo inženiertīklu pārbūvi, izbūvi, remontdarbus vai privātīpašumu pieslēgšanu inženiertīkliem.
2. Noteikumi neattiecas uz Personām kas veic:
	1. Autoceļu vai inženiertīklu izbūves un pārbūves darbus Pašvaldības uzdevumā;
	2. Valsts aizsardzības komunikāciju (tranšeju, aizsargbūvju) izbūvi militāra apdraudējuma vai karadarbības gadījumā.

**II. PIETEIKUMA SAŅEMŠANA UN LĪGUMA SLĒGŠANA**

1. Persona 1. punktā minēto darbību uzsākšanas iesniedz Cēsu novada pašvaldības Centrālās administrācijas Īpašumu apsaimniekošanas pārvaldei (turpmāk – ĪAP) vai atbilstoši teritoriālajam iedalījumam, attiecīgajā apvienības pārvaldē (turpmāk - AP) pieteikumu (pielikums Nr. 1) par rakšanas darbu atļaujas izsniegšanu.
2. ĪAP vai AP 5 (piecu) darba dienu laikā izskata pieteikumu un izsniedz Personai sarakstu ar trešās puses - rakšanas darbu vietu (turpmāk tekstā - Objektu) šķērsojošo vai piegulošo inženiertīklu turētājiem, no kuriem saņemams rakšanas darbu saskaņojums, kā arī papildus dokumentu pieprasījumu, ja nepieciešama papildus informācija vai satiksmes organizācijas shēma u.tml.
3. Pēc nepieciešamo saskaņojumu saņemšanas ĪAP/AP 5 (piecu) darba dienu laikā sagatavo un izsniedz vai nosūta Personai parakstīšanai Līgumu (pielikums Nr.2) un pievienotos dokumentus (saskaņotu satiksmes organizācijas shēmu būvdarbu laikā, u.c.).
4. Ar Līguma abpusējas parakstīšanas brīdi stājas spēkā atļauja veikt rakšanas darbus.
5. Par Līguma noslēgšanu ĪAP/AP informē Cēsu novada Pašvaldības policiju un nepieciešamības gadījumā (rakšanas darbu laikā tiek slēgta satiksme vai rakšanas darbi notiek uz maģistrālajiem autoceļiem) informē Cēsu novada Centrālās administrācijas Komunikāciju pārvaldi par publikācijas nepieciešamību sabiedrības informēšanai par noteikta laika satiksmes ierobežojumiem Autoceļā.
6. Inženiertīklu avāriju gadījumā:
	1. Persona kartogrāfiski un sazinoties ar citu inženiertīklu turētājiem pārliecinās par citu inženiertīklu klātbūtni Objektā, informē ĪAP/AP par avāriju un uzsāk avārijas rakšanas darbus.
	2. Vienas darba dienas laikā vai līdz pirmajai darba dienai (ieskaitot) Persona iesniedz ĪAP/AP Pieteikumu rakšanas darbu atļaujas saņemšanai.
	3. ĪAP/AP sagatavo Līgumu un nosūta Personai parakstīšanai.
	4. Persona atbilstoši Līguma nosacījumiem veic ielas vai ietves seguma un/vai zaļās zonas atjaunošanas darbus.

**III. LĪGUMA IZPILDE UN KONTROLE**

1. Noteikumu 1. punktā minēto darbību veikšanas laikā ĪAP/AP seko līdzi Objektam piegulošā Autoceļu un ietvju ceļu posma tehniskajam stāvoklim, Līgumā noteiktajam būvdarbu termiņam, pārliecinās par satiksmes organizācijas shēmā ietverto satiksmes organizācijas elementu atbilstošu izvietojumu.
2. Persona nodrošina Līgumā noteikto pienākumu, darbu termiņu un garantijas nosacījumu izpildi.
3. Pēc noteikumu 1. punktā minēto darbību pabeigšanas Persona informē ĪAP/AP Līgumā noteikto pārstāvi par darbu pabeigšanu un 3 (trīs) dienu laikā abas puses veic kopīgu Objekta apsekošanu un Līguma par rakšanas darbu veikšanu izpildes akta sastādīšanu (pielikums Nr.3.).
4. Šo noteikumu 11. punktā minētā akta abpusējas parakstīšanas brīdis uzskatāmas par Līguma noteikto garantijas perioda sākumu.

**IV. NOSLĒGUMA JAUTĀJUMI**

1. Šie Noteikumi un izmaiņas šajos Noteikumos stājas spēkā nākamajā dienā pēc to apstiprināšanas un 2 (divu) darba dienu laikā tiek publicēti pašvaldības mājaslapā [www.cesis.lv](http://www.cesis.lv). un laikrakstā “Cēsu Novada Vēstis”.
2. Pašvaldība ir tiesīga jebkurā laikā pēc saviem ieskatiem vai atbilstoši normatīvo aktu prasībām veikt izmaiņas šajos Noteikumos.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs

Cēsu novada Centrālās administrācijas

Administrācijas biroja sekretāre I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Nr.1

PIETEIKUMS

**(rakšanas darbu atļaujas saņemšanai Cēsu novada pašvaldības ceļu vai ielu nodalījuma robežās)**

|  |  |  |  |
| --- | --- | --- | --- |
| Juridiska persona | Darbu veids | Darbu veicējs: |  |
| **□ Plānoti** | Juridiskā adrese/reģ.Nr.: |  |
| **□ Avārijas** | e-pasts (saziņai un/vai rēķinu nosūtīšanai): |  |

|  |  |  |  |
| --- | --- | --- | --- |
| Fiziska persona | Darbu veids | Vārds, uzvārds: |  |
| **□ Plānoti** | Deklarētā dzīvesvietas adrese un personas kods: |  |
| **□ Avārijas** | e-pasts (saziņai un/vai rēķinu nosūtīšanai): |  |

|  |  |  |
| --- | --- | --- |
| Skatīts un atbalstīts Cēsu novada pašvaldības Satiksmes drošības komisijā (vajadzīgo apvilkt/atzīmēt ar V): |  JĀ \_\_\_\_\_\_\_\_\_\_\_\_\_\_\_\_\_\_\_ (Lēmuma datums)  |  NĒ\_\_\_\_\_\_\_\_\_\_\_\_\_\_\_\_\_\_\_ |

|  |  |  |  |  |  |
| --- | --- | --- | --- | --- | --- |
| **Nr.** **p** **k.** | **DARBU** **VEIKŠANAS** **ADRESE** | **DARBU** **VEIDS** | **IELAS** **ELEMENTA** **SEGUMS,** **PLATĪBA** **(** **m2;** **t.m;** **gab.)** | **DARBA****SĀKUMS,** **DATUMS** | **DARBA****BEIGAS,** **DATUMS** |
| **IETVE** | **BRAUCAMĀ** **DAĻA** | **ZAĻĀ ZONA** |
| **ASFALTS/ MELNAIS SEGUMS** | **FLĪZES** | **BRUĢIS** | **ASFALTS/ MELNAIS SEGUMS** | **FLĪZES** | **BRUĢIS** | **GRANTS** | **ZĀLIENS, KOKAUGI, APSTĀDĪJUMI** |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

|  |  |  |
| --- | --- | --- |
| Būvniecības dokumentācijas atļaujas numurs un izdošanas datums |  | Rakšanas darbu un seguma atjaunošanas darbu veicējs |
| Būvatļauja Nr.BIS-BL |  |  |  | Uzņēmuma nosaukums |  |
| Paskaidrojuma raksts Nr.BIS-BL |  |  |  | Juridiskā adrese |  |
| Paziņojums par būvniecību Nr.BIS-BL |  |  |  | Reģistrācijas numurs |  |
| Apliecinājuma karte Nr.BIS-BL |  |  |  | Atbildīgā persona (Vārds, uzvārds, e-pasts, tel.) |  |

 Ierosinātājs (Atbildīgais darbu vadītājs vai uzņēmuma vadītājs / pilnvarotā persona\*/ īpašnieks):

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tālr.\_\_\_\_\_\_\_\_\_\_\_\_\_\_\_\_\_\_

 Vārds, uzvārds Paraksts

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Nr.2

#### **Līgums Nr.**

*par rakšanas darbu veikšanu*

Cēsīs, Cēsu novadā Dokumenta datums ir tā elektroniskās parakstīšanas datums

Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pašvaldība), kuru pamatojoties uz \_\_\_\_\_\_\_\_\_\_\_\_\_\_\_\_\_\_\_\_ pārstāv tās \_\_\_\_\_\_\_\_\_\_\_\_\_\_\_\_\_\_\_\_\_\_ no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk–Darbu veicējs), kuru pamatojoties uz \_\_\_\_\_\_\_\_\_\_\_\_\_\_\_\_\_ pārstāv tās \_\_\_\_\_\_\_\_\_\_\_\_\_\_\_\_ abi kopā saukti “Puses”, bet atsevišķi – “Puse”, noslēdz šādu līgumu (turpmāk – Līgums):

1. **Līguma priekšmets**

1.2. Darbu veicējs veic rakšanas darbus **\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(turpmāk – Objekts) veicot būvniecību vai remontdarbus (turpmāk – Darbi).

Darbu veicējs apņemas pabeigt Darbus līdz \_\_\_\_\_\_\_\_\_\_\_ Darbu izpildes termiņā ietilpst:

1.2.1. ielas, ceļa, ietves seguma atjaunošana saskaņā ar būvprojektu līdz \_\_\_\_\_\_\_\_;

1.2.2. zaļās zonas un zālāja atjaunošana līdz \_\_\_\_\_\_\_\_.

1. **Darbu veicēja pienākumi**
	1. Darbu veicējs veic Darbus, ievērojot Aizsargjoslu likuma 35. pantā un citos Latvijas Republikas normatīvajos aktos noteiktās prasības.
	2. Darbu veicējs saskaņo Darbus ar inženierkomunikāciju turētājiem, atbilstoši Pašvaldības pieprasījumam, vai iesniedz saskaņotu būvniecības ieceri.
	3. Par uzrādīto inženierkomunikāciju saglabāšanu atbildīgā persona Objektā ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	4. Darbu veikšanas laikā Darbu veicējs apņemas:
		1. nodrošināt, lai Objekta vieta tiktu aprīkota ar satiksmes organizācijas tehniskiem līdzekļiem (ceļazīmes, barjeras, u.tml.);
		2. nepieciešamības gadījumā uzstādīt gājēju tiltiņus;
		3. tumšajā diennakts laikā un nepietiekamos redzamības apstākļos nodrošināt Objekta redzamību ar gaismu atstarojošiem materiāliem un signālugunīm uz rakšanas zonas robežas;
		4. nodrošināt, lai komunikāciju aku vāki un elektrības sadales skapji, koki un citi labiekārtošanas elementi rakšanas darbu gaitā netiktu apbērti;
		5. sagatavot un saskaņot satiksmes organizācijas shēmu Darbu veikšanai uz ielām, ceļiem, iekšpagalmos un to tiešā tuvumā;
		6. nepārvietot pa ielām, ceļiem, iekšpagalmiem, ietvēm un veloceļiem kāpurķēžu tehniku vai citu tehniku, kas bojā ielas vai ceļa segumu;
		7. nodrošināt minimālo horizontālo attālumu, ņemot vērā inženierkomunikāciju ārējos izmērus;
			1. no augoša koka stumbra:
				1. gāzes un kanalizācijas vadiem - 1,5m;
				2. citām pazemes inženierkomunikācijām - 2m;

2.4.7.1.3. no krūma - siltumtrasei, ūdensvadam, kanalizācijas vadiem, elektropārvades un telekomunikāciju pazemes kabeļiem vai kabeļu kanalizācijai - 1m.

* 1. Identificējot apakšzemes komunikācijas, kas nav uzrādītas tehniskajos dokumentos, Darbu veicējs nekavējoties pārtrauc Darbus, izsauc identificētās inženierkomunikācijas turētāju vai tiesisko valdītāja pārstāvi un veic nepieciešamās darbības, lai pasargātu identificētās apakšzemes komunikācijas no bojājumiem.
	2. Pēc Darbu pabeigšanas Darbu veicējs apņemas veikt šādus Atjaunošanas darbus:
		1. desmit dienu laikā no Darbu pabeigšanas brīža atjaunot brauktuvju, ietvju un veloceliņu segumu un iepriekšējās satiksmes organizācijas shēmas (t. sk. horizontālo apzīmējumu);

2.6.1.1. nepiemērotos klimatiskajos apstākļos rudens, ziemas un pavasara periodā, kad vidējā diennakts gaisa temperatūra ir zemāka par +100C, ceļos un ielās ar melno segumu veikt pagaidu virskārtas atjaunošanu ar auksto asfaltu un atbilstošos laikapstākļos un ne vēlāk kā līdz 1.jūnijam veikt pilnu būvdarbu zonas seguma atjaunošanu. Divkārtu/trīskārtu virsmas apstrādes brauktuvi un horizontālos apzīmējumus atbilstošā tehnoloģijā atjaunot ne vēlāk kā līdz 15. jūnijam.

2.6.1.2. Nepiemērotos klimatiskajos apstākļos rudens, ziemas un pavasara periodā, kad vidējā diennakts gaisa temperatūra ir zemāka par +100C veikt būvdarbu zonas/pagaidu remontdarbu efektivitātes uzraudzību un nepieciešamus atkārtotus remontdarbus, nodrošinot ceļu satiksmes dalībnieku drošību un netraucētu pārvietošanos.

* + 1. savākt un aiztransportēt lieko grunti un būvgružus;
		2. aizberot tranšejas un būvbedres nodrošināt:
			1. tranšeju un būvbedru, kas atrodas satiksmes kustībai un transporta līdzekļu stāvēšanai izbūvētajās inženierbūvēs (brauktuves, ietves, gājēju un velosipēdu ceļi, laukumi), aizbēršanu ar salizturīgās kārtas būvniecībai paredzētajiem materiāliem pa slāņiem līdz nesaistītu minerālmateriālu pamatnes vai seguma konstrukcijai, kur katra slāņa biezums nepārsniedz 0,30 m, katru slāni rūpīgi noblīvējot. Nesaistītu minerālmateriālu pamatne (ja seguma virskārta ir asfaltbetons vai bruģis) vai nesaistītu minerālmateriālu segums uzberams un noblīvējams 20 cm biezā kārtā līdz attiecīgās inženierbūves seguma augšējai horizontālajai atzīmei, ievērtējot seguma virskārtas biezumu, vai atbilstoši normatīvajos dokumentos noteiktajā kārtībā izstrādātajai un apstiprinātajai projekta dokumentācijai un inženierbūves īpašnieka izdotajiem tehniskajiem noteikumiem;
			2. līdz ceļa seguma atjaunošanai aizbērtu tranšeju uzturēšanu tādā stāvoklī, kas nodrošina ceļu satiksmes dalībnieku drošību un netraucētu pārvietošanos.
		3. atjaunojot brauktuvju segumu, nodrošināt:
			1. pilsētu maģistrālajās un tranzīta ielās ar asfaltbetona segumu - konstruktīvo kārtu līdz asfaltbetona segumam tranšejas platumā un garumā, asfaltbetona segums (6 cm saistes kārta + 4cm dilumkārta) tranšejas platumā un garumā, kā arī papildus 0,5 m uz katru pusi. Ja attālums līdz ielas asfaltbetona seguma malai paliek mazāks par 0,5m, šajā pusē segums atjaunojams pilnā platumā līdz seguma malai.
			2. Pārējās ielās un ceļos ar asfaltbetona segumu – konstruktīvo kārtu līdz asfaltbetona segumam tranšejas platumā un garumā, asfaltbetona segums (6 cm) tranšejas platumā un garumā, kā arī papildus 0,5 m uz katru pusi. Ja attālums līdz ielas asfaltbetona seguma malai paliek mazāks par 0,5 m, šajā pusē segums atjaunojams pilnā platumā līdz seguma malai.
			3. Ielās un ceļos ar bruģa segumu – konstruktīvo kārtu līdz bruģa segumam tranšejas garumā un platumā, bruģa segums tranšejas garumā un platumā, kā arī papildus 0,5 m uz katru pusi. Ja attālums līdz ielas bruģa seguma malai palieks mazāk par 0,5 m, šajā pusē segums atjaunojams pilnā platumā līdz seguma malai.
			4. Ielās un ceļos ar nesaistītu minerālmateriālu segumu, brauktuves atjaunošanu tranšeju platumā un garumā, veicot profilēšanu un noplanējot ielu visā tās platumā.
			5. Ielās un ceļos ar nesaistītu minerālmateriālu segumu, kur brauktuvju atputekļošanai veikta divkārtu vai trīskārtu virsmas apstrāde, ielas/ceļa posmā, kur būvdarbu laikā bojāta esošā divkārtu vai trīskārtu virsmas apstrāde, bet ne mazāk kā 3 m garā posmā, tās atjaunošanu visā ielas/ceļa platumā;
			6. Ielas brauktuves un laukuma asfaltbetona seguma atjaunošanu, ne tikai tranšejas vai būvbedres laukumā, bet arī darbu procesā radušos seguma deformācijas izplatīšanās joslās. Seguma atjaunošanas robežas un nepieciešamais šķērsprofils precizējams Cēsu novada Īpašuma apsaimniekošanas pārvaldē vai apvienību pārvaldēs. Rakšanas darbu veicējs nodrošina atjaunoto ielu un ceļu seguma ģeometrisko nemainīgumu.
		4. atjaunojot ietves un veloceliņus nodrošināt:
			1. ietves un veloceliņa asfaltbetona segumu taisnās līnijās paralēli vai perpendikulāri ielas asij, apvienojot iespējamos segumu bojājumus, kas atrodas ne tālāk kā 10 m viens no otra;
			2. ietves un veloceliņa ar asfaltbetona/bruģa segumu, konstruktīvo kārtu tranšejas garumā un platumā, asfaltbetona/bruģa segumu tranšejas platumā un garumā, kā arī papildus – ietves šķērsvirzienā līdz tuvākajai ietves malai un 0,25 m uz otru pusi (ja no neatjaunojamās ietves daļas līdz otrai ietves malai paliek mazāka par 0,5 m, tad ietves asfaltbetona/bruģa segums jāatjauno pilnā platumā), ietves garenvirzienā 0,5 m uz katru pusi.
			3. Ietves un veloceliņa ar grants segumu tranšejas platumā, uzberot 20 cm biezu grants virskārtas materiālu atbilstoši spēkā esošo normatīvo aktu prasībām un noplanējot brauktuvi visā tās platumā.
		5. atjaunot zaļo zonu Darbu veikšanas vietā un ap to;
		6. atjaunot virszemes ceļu un ielu būves (apmales, aizsargstabiņi, apgaismošanas stabi, transporta un gājēju nožogojumi u.c.), tās novietojot iepriekšējās vietās, ievērojot būvniecības normatīvu prasības;
		7. trīs darba dienu laikā:

2.6.9.1. atjaunot zālienu Darbu vietā, uzberot auglīgās auglīgās augsnes slāni vismaz 10 cm biezumā;

2.6.9.2. novākt akmeņu un šķembas;

2.6.9.3. noplanēt uzvesto melnzemi;

2.6.9.4. iesēt zāliena sēklu maisījumu, izsējot vismaz 40g/m2, sēklas jāiestrādā augsnē, pieveltņojot sējumu;

* + 1. saglabāt Darbu laikā izrakto stādu (dekoratīvie krūmi, ziemcietes, u.c.) kvalitāti. Pēc rakšanas darbu beigšanas saglabātos vai līdzvērtīgus stādus iestādīt iepriekšējās vietās, ievērojot nepieciešamo stādīšanas dziļumu.
1. **Darbu veikšanas termiņš**
	1. Līguma izpildi apliecina Pušu parakstīts Līguma par rakšanas darbu veikšanu noslēgšanas/apsekošanas akts (turpmāk – Akts).
	2. Darbu veicējs sagatavo Aktu un iesniedz Pašvaldībai, kad ir izpildīti Līguma 2.6.punkta nosacījumi. Pašvaldības pārstāvis veic Objekta apsekošanu. Ja tiek konstatēts, ka Darbu veicējs daļēji vai pilnībā nav izpildījis Līguma nosacījumus, Pašvaldība ir tiesīga neparakstīt Aktu un noteikt termiņu Līgumsaistību neizpildes novēršanai.
	3. Ja Darbu veicējs nevar veikt Darbus Līguma 1.2. punktā norādītajā termiņā, Darbu veicējs iesniedz Pašvaldībai Līguma par rakšanas darbu veikšanu termiņa pagarinājuma pieteikumu (turpmāk – Pieteikums).
	4. Pašvaldība izskata Pieteikumu 2 (divu) darba dienu laikā un sniedz atbildi Līguma 5.4.2. punktā norādītajai Darbu veicēja kontaktpersonai.
	5. Par Darbu izpildes pagarinājumu Puses rakstiski vienojas. Šāda vienošanās kļūst par Līguma neatņemamu sastāvdaļu.
2. **Darbu veicēja atbildība**
	1. Darbu veicējs ir atbildīgs par zaudējumiem, kas rodas Pašvaldībai un trešajām personām, ja Darbu veicējs neievēro šī Līguma nosacījumu un normatīvo aktu prasības.
	2. Darbu veicējs apliecina, ka Līguma 2.6. punktā noteiktajā kārtībā atjaunotā ceļu un ielu seguma garantijas termiņš ir ne mazāks, kā 24 (divdesmit četri) mēneši.
	3. Ja rakšanas darbu veikšana nepieciešama ceļos vai ielās, kuru būvniecībai piesaistīti Eiropas Savienības struktūrfondu vai citu fondu līdzfinansējuma līdzekļi un nav beidzies projekta uzraudzības termiņš, rakšanas darbu uzsākšana pieļaujam tikai pēc Pašvaldības Attīstības komisijas pozitīva lēmuma pieņemšanas. Rakšanas darbiem prioritāri pielietojama caurdures metode. Šajā gadījumā ceļu un ielu seguma atjaunošanas garantijas termiņu nosaka līdzvērtīgu izbūvētās ielas vai ceļa garantijai, bet ne īsāku kā Līguma 4.2. punktā minēto termiņu.
	4. Ja netiek ievērots Līguma 2.6. punktā noteiktā Atjaunošanas darbu kārtība un termiņš, Pašvaldība brīdina Darbu veicēju un nosaka termiņu, kādā jāveic Atjaunošanas darbi. Pašvaldībai ir tiesība piemērot soda sankcijas Darbu veicējam par katru Līguma 2.6. punktā noteiktā termiņa kavējuma dienu 100EUR fiziskai personai un 500EUR juridiskai personai. Gadījumā, ja Atjaunošanas darbi netiek veikti Pašvaldības noteiktajā termiņā, Pašvaldība organizē neizpildīto darbu veikšanu un iesniedz Darbu veicējam rēķinu par veiktajiem atjaunošanas darbiem.
	5. Ja atjaunotā ceļa vai ielas seguma garantijas termiņā tiek konstatētas seguma deformācijas (maksimālā atstarpe starp 3 m latu un atjaunoto segumu pārsniedz 10 mm), Pašvaldība sagatavo defektu aktu un nosaka termiņu kādā Darbu veicējam jāveic seguma atjaunošanu. Darbu veicējs veic atjaunošanas darbus par saviem līdzekļiem defektu aktā norādītajā termiņā. Gadījumā, ja atkārtota seguma atjaunošana netiek veikta defektu aktā norādītajā termiņā, Pašvaldība organizē neizpildīto darbu veikšanu un iesniedz Darbu veicējam rēķinu par veiktajiem atjaunošanas darbiem.
3. **Pārējie noteikumi**
	1. Līgums stājas spēkā ar tās abpusēju parakstīšanas brīdi un ir spēkā līdz Pušu saistību pilnīgai izpildei.
	2. Līgums kalpo **kā rakšanas darbu atļauja**.
	3. Līgums var tikt grozīts un papildināts Pusēm savstarpēji vienojoties. Šādas vienošanās kļūst par Līguma neatņemamu sastāvdaļu ar brīdi, kad to parakstījušas abas Puses.
	4. Visus strīdus, kas Pusēm rodas Līguma izpildes gaitā Puses risina pārrunu ceļā. Gadījumā, ja pārrunu ceļā vienošanās netiek panākta, strīds tiek nodots izskatīšanai tiesā normatīvajos aktos noteiktajā kārtībā.
	5. Pušu kontaktpersonas ar Līguma izpildi saistītos jautājumos:
		1. Pašvaldības kontaktpersona - \_\_\_\_\_\_\_\_\_\_\_\_\_\_\_\_\_.
		2. Darbu veicēja kontaktpersona - \_\_\_\_\_\_\_\_\_\_\_\_\_\_\_\_.
	6. Līgums sagatavots uz 3 (trim) lapām 2 (divos) vienādos eksemplāros, pa vienam eksemplāram katrai Pusei.
	7. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienota laika zīmoga datums un laiks. Līguma pielikumi tiek parakstīti elektroniski ar drošu elektronisko parakstu, kas satur laika zīmogu
	8. Līgumam tā noslēgšanas brīdī tiek pievienoti šādi pielikumi, kas ir tā neatņemamas sastāvdaļas:
		1. Darbu veicēja pieteikums rakšanas darbu atļaujas saņemšanai uz 1 (vienas) lapas;
		2. Līguma par rakšanas darbu veikšanu noslēgšanas akts uz 2 (divām) lapām.

|  |  |
| --- | --- |
| **Cēsu novada pašvaldība**Reģ. Nr. 90000031048 Juridiskā adrese: Raunas iela 4, Cēsis, Cēsu novads, LV-4101\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Darbu veicējs** Nosaukums:Reģ. Nr.Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Nr. 3.

|  |  |
| --- | --- |
|  | **Cēsu novada pašvaldības Centrālās administrācijas Īpašumu apsaimniekošanas pārvalde/\_\_\_\_\_\_\_\_\_\_\_apvienības pārvalde** |
|  |
| Cēsis |
|  |  |  |  |  |  |  |  |  |  |  |
| 202\_\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_ |  |  |  |  |  |  |  |
|  |  |  |  |  |  |  |  |  |  |  |
| **Akts** |
| **Par rakšanas un seguma atjaunošanas darbu veikšanas izpildi** |
| **Autoceļa nosaukums, darbu adrese** |  |   |
| **Darbu veicējs (fiziska vai juridiska persona)** |  |  |
| **Līguma Nr.** |  |   |
| **Datums, kad uzsākti darbi** |  |   |
| **Datums, kad pabeigti darbi** |  |   |
|  |  |  |  |  |  |  |  |  |  |  |
| **Ceļa seguma atjaunošana (A, B vai C)** | **Darbu veicēja atzīme** | **ĪAP/AP atzīme** |
| A | Veikta atbilstoši līguma nosacījumiem |  |  |
| B | Veikta pagaidu atjaunošana atbilstoši līguma nosacījumiem |  |  |
| Pilnas seguma atjaunošanas termiņš |  |  |
| C | Atjaunošana nav veikta atbilstoši līguma nosacījumiem |  |  |
| Neatbilstību novēršanas termiņš |  |  |
|  |  |  |  |  |  |  |  |  |  |  |
| **Piezīmes:** |  |
|  |  |
|  |   |
|  |   |

Pušu paraksti:

ĪAP/AP:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darbu veicējs:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU